Jól teljesít az Apollo Tyres magyar gyára | LOGISZTIKA.COM - Az ellátási láncról döntéshozóknak
»»»Kezdőlap»Ipari szektorok»Autóipar»Jól teljesít az Apollo Tyres magyar gyára
Jól teljesít az Apollo Tyres magyar gyára
Szerző: Logisztika .com Publikálva:	 2017-08-11 Autóipar, Gyártás
A június 30-án véget ért negyedévben az Apollo Tyres Ltd. konszolidált nyeresége 12,42 millió euró, nettó értékesítési árbevétele pedig 458,35 millió euró volt. Míg az indiai régióból származó árbevétel csak kis mértékben növekedett és 321,32 millió euróval zárt, az európai tevékenységekből 142,94 millió euró árbevétel származott, amit a személygépkocsi-üzletág erőteljes növekedésének köszönhetően értek el.
Az első negyedév árbevétele Indiában azért volt visszafogott, mert a vállalat partnerei az árukra és szolgáltatásokra kivetett adó, a GST (Goods and Services Tax) 2017. július 1-jei bevezetését megelőzően leépítették készleteiket, és mert a kereskedelmi célra használt gépjárművekre vonatkozó BS III-as károsanyag-kibocsátási szabványról a BS IV-es szabványra történő átállás meglehetősen nagy zűrzavarral járt.
„Az emelkedő nyersanyagárak hatása eredményeinkben is visszatükröződik. A nyersanyagárak összessége az első negyedévben több mint 30%-kal ugrott meg az előző év hasonló időszakára jellemző árszinthez képest, és ez kedvezőtlen hatással volt az árrésünkre. Bár a nyersgumi ára időközben kissé csökkent, a többi nyersanyag ára továbbra is magas, így árrésünk vélhetően a jövőben is nyomás alatt marad. Ennek fényében árkorrekciókra kényszerülhetünk” – értékelte az eredményeket Onkar S Kanwar, az Apollo Tyres Ltd. elnöke.
Onkar S Kanwar hozzátette: „Ami némi vigasszal szolgál, hogy az autógyártók részéről megnyilvánuló kereslet egyre nő, Indiában pedig a GST bevezetése óta egyre több személygépkocsit és kereskedelmi célú gépjárművet adnak el. Támogattuk a Directorate General of Antidumping (indiai antidömping-hatóság) által az országba áramló kínai teherautó- és autóbusz-abroncsokra kivetendő dömpingvám ötletét, melynek bevezetése kedvező hatással lehet cégünk indiai értékesítési adataira. A jövőre vonatkozóan biztató hír továbbá, hogy az év első felében a legtöbb európai autógyártó forgalmának növekedéséről számolt be.”
apollo tyres autóipar jó teljesítmény magyar gyár